31996R1596
L 206/38
JURNALUL OFÍCIAL AL UNIUNII EUROPENE
REGULAMENTUL (CE) NR. 1596/96 AL CONSILIULUI
din 30 iulie 1996
de modificare a Regulamentului (CEE) nr. 2392/86 privind organizarea unui registru comunitar al culturilor de viță de vie
CONSILIUL UNIUNII EUROPENE,
având în vedere Tratatul de instituire a Comunității Europene,
având în vedere Regulamentul (CEE) nr. 822/87 al Consiliului din 16 martie 1987 privind organizarea comună a pieței vinului (1), în special articolul 80,
având în vedere propunerea Comisiei (2),
întrucât măsurile prevăzute în Regulamentul (CEE) nr. 2392/86 (3) trebuie să fie suficient de flexibile pentru a permite adaptarea lor la evoluțiile organizării comune a pieței vinului; întrucât dificultățile de ordin tehnic întâmpinate de unele state membre în crearea unui registru viticol fac necesară prelungirea termenelor limită prevăzute în articolul 4 alineatul (4) din Regulamentul (CEE) nr. 2392/86,
ADOPTĂ PREZENTUL REGULAMENT:
Articolul 1
La articolul 4 alineatul (4) din Regulamentul (CEE) nr. 2392/86:
(a)
la primul paragraf, „31 decembrie 1996” se înlocuiește cu „31 decembrie 1998”;
(b)
la al cincilea paragraf, „31 decembrie 1996” se înlocuiește cu „31 decembrie 1997”.
Articolul 2
Prezentul regulament intră în vigoare în a treia zi de la publicarea în Jurnalul Oficial al Comunităților Europene.
Prezentul regulament este obligatoriu în toate elementele sale și este direct aplicabil în toate statele membre.
Adoptat la Bruxelles, 30 iulie 1996.